Ólafur Guðmundsson þríbætti HSK metið í kúluvarpi í flokki 50 - 54 ára . sunnlenska.is / Guðmundur Karl Ellefu HSK met voru sett á unglingamóti HSK og héraðsmóti HSK í frjálsum íþróttum sem fram fóru í Kaplakrika í Hafnarfirði um síðustu helgi . Á unglingamóti HSK 15 - 17 ára voru sett þrjú met . Eva María Baldursdóttir Selfossi bætti eigið met í hástökki um einn sentimetra í þremur aldursflokkum , flokki 16 - 17 ára , 18 - 19 ára og 20 - 22 ára , en hún stökk 1,73 metra . Á héraðsmótinu voru sett átta met . Dagur Fannar Einarsson Selfossi bætti 23 ára gamalt met í 60 metra hlaupi í flokkum 18 - 19 ára og 20 - 22 ára . Dagur hljóp á 7,22 sek . Elías Ágúst Högnason átti gamla metið sem var 7,0 sek. með handtímatöku , sem jafngildir 7,24 sek með rafmagnstímatöku . Árni Páll Hafþórsson , Þjótanda , bætti 41 árs gamalt met Markúsar Ívarssonar í 800 m hlaupi í flokki 30 - 34 ára , en hann hljóp á 2 ; 14,23 mín . Gamla metið var 2 ; 22,5 mín . Fjóla Signý Hannesdóttir , Umf. Selfoss , setti tvö met í flokki 30 - 34 ára kvenna . Hún hljóp á 8,23 sek í 60 m hlaupi og á 9,08 sek í 60 m grindahlaupi . Loks þríbætti Ólafur Guðmundsson , Umf. Selfoss , HSK metið í kúluvarpi með 7,26 kg kúlu í flokki 50 - 54 ára . Lengsta kast Óla var 11,75 m . Guðmundur Nikulásson átti gamla metið . Fjóla Signý Hannesdóttir setti tvö met í flokki 30 - 34 ára . sunnlenska.is / Guðmundur KarlDagur Fannar sigraði í öllum þeim greinum sem hann tók þátt í á héraðsmótinu og setti tvö HSK met . sunnlenska.is / Guðmundur Karl